Viborger Samler, 1836-05-01
Blandet. Den østerrigske General Kaufmann bekjendtgjør i den frakauske Tidende af 15de April, at da Hensigten af Fristatens Besættelse, nemlig Bortfjernelsen, af det store Antal der samlede farlige Flygtninger nu for Størstedelen er opnaaet, saa har han faaet Befaling til, at lade de paa Landet dislocerede, saavelsom den Deel af de i Staden cantonnerende Tropper, der ikke ere uundværlige til Roligheds og Ordens Opretholdelse, afmarschere. Tillige fastsættes en Termin af 8te Dage, inden hvis Forløb de Flygtninger, der ikke hidtil maatte have adlydt Skytsmagternes Opfordring, men have holdt sig skjulte i Staden, have at melde sig, da Veien over Podgorze kun indtil den Tid staaer dem aaben, hvorimod Enhver, der efter den Tid maatte antræffes paa Fristatens, eller hvis det var lykkets ham at snige sig igjennem, paa en af Naboemagternes Gebeet, vil uden Skaansel, blive udleveret til den Regjering, som han oprindeligen tilhører. Ligeledes opfordres Fristatens Jndvaanere til at udlevere de Jndivider, der muligviis kunde holde sig skjulte, da de i modsat Tilfælde trues med fortjent Straf." Senatet har herpaa i en Bekjendtgjørelse af 15de gjort opmærksom paa, at ovennævnte Bestemmelse ikke gjælder de Jndivider blandt Deeltagerne i den polske Revolution, om hvem det endnu er uafgjort, om deres Paastand om at tilhøre Fristaten er grundet eller ei. - Prindsen af Oranien agter sig med sine trende ældste Sønner til London; hermed bringer man er Ægteskabsproiret mellem hans ældste Søn og Prindsesse Victoria i Forbindelse. - Den store Orangeloge i Dublin har med 59 Stemmer mod 20 erklæret sig for opløst. - En Gesandt fra Mejico er ankommen til Washington, man troer for at underhandle med den nordamericanske Regjering om, at afstaae den Provindsen Teias mod en Pengesum. - Le Bon Sens fortæller: Faubourg St. Germain er i stort Oprør over en Proces, ved hvilken en ved Fromhed og Godgjørenhed udmærket Hertuginde staaer i Begreb med at tabe en Formue af 30 Mill. Fr. Da der i Ægteskabscontracten Jntet var bestemt for hende som Enke, søgte hun at bringe Mandens hele Formue til sig. Svigersønnen blev myrdet af Robespierre, og man taler om, at Testamentets Uægthed nylig er bleven opdaget. Der manglede endnu kun 4 Aar i, at Formuen var bleven hendes uangribelige Eiendom ved Hævd. – J de frygtelige Storme, som i de sidste Dage af forrige Maaned hjemsøgte de franske Kyster, er Staden Teste, i Nærheden af Bordeaux, især bleven haardt medtaget, idet 6 der hjemmehørende Fiskerbaade, med en Besætning af ialt 78 Personer, efterat de i 6 Dage havde kæmpet med Bølgerne, den 28de Marts ere gaaede under med Mand og Muus. De Forulykkede efterlade 160 Forældreløse. – J Berlin blev nylig et Tyverie opdaget paa en mærkelig Maade. En Tjenestepige hos en riig Kjøbmand kunde en Aften ikke faae sin Kjæreste ud af Gadedøren, da Husbonden var ude og havde Nog ken med sig. J sin Forlegenhed lukkede hun ham derfor ind i Contoiret. Ud paa Natten hørte han en Rude knækkes, for at kyse Tyven bort, søgte han om et Vaaben, og fandt en Papiirsax. Med denne lister har sig til Vinduet, og da han seer en Haand komme ind for at aabne Krogen, støder han til med Saxen, hører et Skrig, og Tyven flygter. Udenfor Vinduet fandtes ved Daggry en Ring - den tilhørte Kjøbmandens Bogholder. Han selv laae tilsengs med giennemstukken Haand. - Den svenske Statstidende indeholder Følgende fra Gothenborg: Kronens Sagfører, i den Lidbackske Sog afgav d. 7de April sin endelige Paastand, hvori, i Overeensstemmelse med Loven, paastaaes, at Handelsbogholder Lidback skal forpligtes til at erstatte alle Fordringer af Enken Lidbacks Creditorer, forsaavidt samme ikke allerede ere dækkede; at han som Bedrager dømmes til at staae i Gabestokken i to Timer paa Stadens Torv, samt at han siden efter straffes med almindeligt Arbeide paa en af Rigets Fæstninger i fem Aar." - Selskadet for Dampskibsfarten imellem Hamburg og Havre havde en Capital af 750,000 Frands fordeelte i 375 Actier. De to Skibe le Havre og ne Hambourg, som hidtil gjorde Reiser derimellem, kostede 800,000 Franes; de begyndte deres Forter den 8de Marts ifjor, og havde i 8 Maaneder en reen Jndtægt af 50,000 Franes. For at forøge Samfærslen har Selskabet nu besluttet at lade bygge et 3die Skib, saa at der hver 5te Dag kommer til at afgaae et Skib baade fra Hamburg og Havre; Capitalen skal derfor forøges med 500,000 Franes, saa den hele Capital bliver 1,250,000 Franes; heraf er Jndtægten efter Gjennemsnit af de 3 sidste Maaneder beregnet at skulle blive 600,000 Franes og naar derfra drages 350,000 Franes i Omkostninger, bliver dog 250,000 Franes tilbage eller 20 af Capitalen. - J Glasow oprettes nu et Monument for Walter Scott.